b'\n_START_ARTICLE_\nRazred podmornic XXI\n_START_PARAGRAPH_\nRazred podmornic XXI (uradni nem\xc5\xa1ki naziv Typ XXI) je nem\xc5\xa1ki voja\xc5\xa1ki projekt gradnje podmornic med drugo svetovno vojno. Podmornica razreda XXI je znana tudi pod imenom Elektroboote.\n_START_SECTION_\nZgodovina\n_START_PARAGRAPH_\nPodmornica predstavlja velik korak v razvoju tehnologije podmornic, pred tem so bile podmornice na\xc4\x8drtovane za plovbo na gladini in so se potopile le za kraj\xc5\xa1e \xc4\x8dasovno obdobje (do dveh dni), pri tem projektu pa je profesor Hellmuth Walter skonstruiral podmornico za delovanje pod gladino. Projekt se je za\xc4\x8del v poznih 1942ih, ko je Kriegsmarine spredvidela, da zavezniki po\xc4\x8dasi dobivajo premo\xc4\x8d na Atlantiku. Podmornice naj bi zamenjale ostarele Typ VII in Typ IX. Prvo so izdelali 19. aprila 1944,a so do konca vojne izpluli na bojne naloge samo dve podmornici razreda XXI.\n_START_SECTION_\nNovosti\n_START_PARAGRAPH_\nStari palubni topovi so bili zamenjani s protiletalskima, ki sta bila pritrjena na vsako stran stolpa, vsi zunanji mehanizmi so se spravili pod linijo zunanjosti, tako da se je zmanj\xc5\xa1al upor sredstva. Klasi\xc4\x8den podest na stolpu so zamenjale tri lopute za opazovalca in poveljnika._NEWLINE_Podmornico so gradili razmeroma hitro, saj so prvi\xc4\x8d uporabili gradnjo po odsekih, s katero so lahko proizvodnjo prerazporedili iz obalnih ladjedelnic na delavnice v notranjosti Nem\xc4\x8dije._NEWLINE_Bolje je bilo poskrbljeno tudi za udobje podmorni\xc4\x8darjev, saj so konstruktorji vgradili zmrzovalnik za hrano in tu\xc5\xa1e.'